Foto © MediafaxFOTO

Actualizare luni, ora 6.00. Cel mai recent bilanț indică cel puțin 3.200 de morți.

Actualizare 19.10. Cel puţin 2.500 de oameni au murit şi peste 5.000 au fost răniţi în urma cutremurului de ieri din Nepal. Este cel mai recent bilanţ comunicat de autorităţile de la Kathmandu, iar zeci de victime sunt şi în ţările vecine - India, Bangladesh şi China. Printre victime sunt și 22 de alpiniști. A fost cel mai puternic seism resimţit în zonă în ultimii 81 de ani şi a fost urmat de mai multe replici. Cea mai mare în această dimineaţă, de 6,7 pe Richer. Între timp, căutările continuă pentru găsirea supravieţuitorilor, dar şansele ca cineva să mai fie găsit în viaţă scad cu fiecare oră.

Actualizare 18.44. Ministerul de Externe anunță că în Nepal au fost identificaţi 28 de cetăţeni români și că toți sunt în siguranță.

Comunicatul MAE:

În continuarea informaţiilor referitoare la situaţia cetăţenilor români în urma cutremurului din Nepal, Ministerul Afacerilor Externe informează că pe parcursul zilei de 26 aprilie 2015, au mai fost identificaţi încă 9 cetăţeni români care de asemenea se află înafara oricărui pericol. Astfel, bilanţul cetăţenilor români localizaţi, contactaţi şi care sunt în siguranţă la acest moment este de 28 de persoane.

Ministerul Afacerilor Externe, prin intermediul Ambasadei României la New Delhi şi al Consulatului Onorific al României din Nepal, continuă eforturile de verificare a prezenţei, respectiv a situaţiei altor cetăţeni români care s-ar afla în Nepal, în zonele afectate.

Până la acest moment misiunea diplomatică nu a primit nicio confirmare oficială referitoare la existenţa vreunui cetăţean român printre victime.

Reamintim că cetăţenii români care au rude sau prieteni în zona afectată de cutremur au la dispoziţie pentru informaţii numărul de telefon 0728.557.116 sau e-mailul comunicare.consulara@mae.ro.

Actualizare 16.00 Alpinistul Alex Găvan a scris pe Facebook că lucrurile s-au liniştit puţin, dar că porţiuni mari din tabăra de bază arată ca după o explozie nucleară. "Multă incertitudine printre oamenii de aici”, mai scrie el.

things quiet now but large areas of base camp look like after a nuclear blast. great desolation. high uncertainty among people. Posted by Alex Gavan on Sunday, April 26, 2015





Actualizare 13.50. Crește în continuare numărul victimelor cutremurului din Nepal pe măsură ce trec orele. Cel puţin 2.200 de morţi şi 4.700 de răniţi este cel mai recent bilanţ comunicat de autorităţi. Sunt victime şi în ţările vecine - 53 de morţi în India, 17 în Tibet şi doi în Bangladesh.

Actualizare 10.20: Alex Găvan a transmis din nou informații despre situația de pe muntele Everest. Potrivit alpinistului român, o replică de 6,7 a avut loc din nou, care a provocat trei avalanșe mici, însă fără să se producă alte pagube.

Inițial replica a fost estimată având magnitudinea de 6,9.

Aceasta este cea mai mare replică de la seismul de ieri, a avut epicentrul în Nepal, la 71 de kilometri de capitala Kathmandu, la o adâncime de circa 10 kilometri. Replica s-a simțit și în India.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Intervenția telefonică a profesorului român Nicolae Henț, aflat în New Delhi, India

Actualizare 10.00: Autoritățile nepaleze au furnizat un nou bilanț oficial: cel puţin 2.000 de morţi şi 4.700 de răniţi. Bilanţul creşte însă de la o oră la alta.

Un oficial nepalez spune că cel puțin 65 de alpiniști a fi murit în urma avalanșei de pe Everest.

Actualizare 9.00: Bilanţul cutremurului din Nepal se agravează de la o oră la altă. Peste 1.900 de oameni au murit, iar 4.700 au fost răniţi, în urma celui mai mare cutremur produs în Nepal în ultimii 81 de ani. Sunt victime şi în ţările vecine - 51 de morţi în India, 17 în Tibet şi 2 în Bangladesh.

Video: Un alpinist susține că a surprins avalanșa ce a avut loc ieri pe Everest. Informația nu este oficială și nu a fost confirmată!

Avalanşa de pe Everest a făcut 17 morţi şi 61 de răniţi, dintre care 22 în stare gravă. Şase elicoptere au ajuns în această dimineaţă în baza de la 5.500 de metri altitudine pentru a-i evacua pe alpiniştii care nu mai pot coborî de pe munte. Operaţiunea a fost întârziată din cauza condiţiilor meteo. Aeroportul Internaţional din Kathmandu este în continuare închis pentru aeronavele civile.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Actualizare 7.00: Bilanţul cutremurului din Nepal a ajuns la peste 1.800 de morţi şi 4.700 de răniţi. Sute de imobile şi drumuri au fost distruse, iar echipele de salvatori continuă să caute supravieţuitori. Seismul de 7,8 pe Richter a fost urmat de peste 30 de replici, dintre care cea mai puternică a fost de 6,6. Situaţia este dramatică în zonele afectate de cutremur, unde oamenii riscă să rămână fără apă potabilă, alimente şi medicamente.

SUA, Canada, China și Rusia au anunțat că vor trimite echipe pentru a ajuta la operațiunea de salvare a oamenilor prinși sub zăpadă, pe Everest. Primul elicopter a decolat de la Kathmandu în această dimineață pentru a îi recupera pe cei 61 de răniți de la avalanșă. Până acum, 17 trupuri neînsuflețite au fost recuperate din tăbăra de la baza Everestului, devenind astfel cel mai grav bilanț din istoria acestui munte, a anunțat un oficial de la salvatorii montani.

Mii de oameni au dormit în frig, sub cerul liber, de teama că un nou cutremur s-ar putea produce.

„În timp ce se lasă întunericul, aşa cum puteţi vedea, mulţi oameni au venit în aceste spaţii publice şi au ridicat adăposturi. Se pare că vine o furtună. Oamenii se pregătesc pentru o noapte rece şi udă”, relatează Subina Shrestha, corespondent Al Jazeera.

„Dacă mai are loc un cutremur şi nu apucăm să fugim? Vom fi îngropaţi de vii! Eu şi familia mea nu ne-am întors acasă de când a avut loc seismul”, spune un localnic.

150 de indieni care se aflau în Nepal la momentul cutremurului au fost aduşi în siguranţă acasă de două avioane ale Forţelor Aeriene indiene.

„O clădire s-a prăbuşit în faţa mea. Eram în stare de şoc. Nu ştiam ce să facem. Guvernul şi armata Indiei au venit în salvarea noastră”, spune un supraviețuitor.

China a anunţat că trimite de urgenţă ajutoare umanitare spre zonele lovite de calamitate. Camioanele încărcate cu pilote, pături, corturi, generatoare electrice şi mâncare pentru două mii de oameni sunt aşteptate în Regiunea Autonomă Tibet.

Zeci de clădiri au fost puse la pământ. Printre acestea şi o structură istorică, un turn vechi de peste 200 de ani, aflat pe lista monumentelor UNESCO. Sute de oameni au fost prinşi sub dărâmături. Cei care au reuşit să se salveze s-au desprins cu greu de mormanele de moloz. Cu ochii în lacrimi şi mâinile goale aceştia şi-au căutat printre ruine, rudele şi prietenii. În capitala Kathmandu, străzile s-au transformat în adevărate spitale ambulante.

„Spitalele sunt pline până la refuz. Oamenii sunt trataţi în stradă şi proviziile medicale de bază sunt pe ducă. Apa va fi o problemă mare în Kathmandu. Magazinele deja duceau lipsă de apă îmbuteliată. Chiar şi în condiţii normale, oraşul are mari probleme cu apa”, relatează Ellen Barry, corespondent The New York Times.

Multe localităţi sunt izolate de lume după ce drumurile s-au distrus. În mai multe zone nu mai există nici electricitate. În zona văii Kathmandu, unde a fost localizat epicentrul trăiesc peste două milioane şi jumătate de oameni.

Seismul, cu magnitudinea 7,8 pe Richter, este cel mai puternic produs în Nepal în ultimii 81 de ani. Asemenea seisme sunt rare în regiune, susţin specialiştii. În ultimul secol au avut loc patru mişcări telurice cu o magnitudine mai mare de 6,0 pe Richter.

Cutremurul a provocat avalanşe pe Everest; românii au scăpat teferi

Au murit 18 alpinişti, printre care şi Dan Fredinburg, preşedinte executiv al Google. Pe munte se aflau în acel moment peste şapte sute de căţărători, inclusiv patru români. Potrivit Ministerului de externe de la Bucureşti, toţi sunt în siguranţă. Alex Găvan a fost primul care a anunţat dezastrul de pe munte.

În cel mai recent mesaj transmis de Alex Găvan şi postat pe pagina sa de Facebook alpinistul român scrie: „În acest moment, îngerii păzitori sunt elicopterele, care sunt aşteptate mâine (n.r. azi) la prima oră, dacă vremea permite. (...) Orice alte cuvinte ar însemna pentru mine o lipsă de respect faţă de marea amărăciune şi marea durere pe care le trăiesc oamenii. Acesta este un timp al acţiunii”.

Aflat pe munte la 6.200 de metru, Alex Găvan a păstrat legătura cu cei de acasă şi cu echipele de salvare cu ajutorul telefonului şi reţelelor de socializare. El este primul care a anunţat dezastrul de pe munte.

Alături de alţi căţărători, Alex Găvan încerca să ajungă pe vârful Lhotse. Unda de şoc a lovit însă din plin versantul sudic al Everestului şi traseul către vârful Lhotse. Zona e înţesată de alpinişti şi şerpaşi. Câteva sute, spun unele surse. Mai norocoşi au fost cei aflaţi pe versantul nordic.

Pe munte, în acel moment se aflau patru alpinişti români. Despre unul dintre ei, Teofil Vlad nu s-a ştiut nimic timp de câteva ore. Teo, cum îi spun prietenii, a scăpat însă teafăr: „Sunt în Tabăra de Bază Avansată. Am simțit cutremurul. Sunt bine. Aici e ok. S-a format însă o mare crevasă în zona North Col. Chinezii vor coborî câteva zile de pe munte”.

La aproape 12 ore de la cutremur, al treilea alpinist Zsolt Torok a anunţat că este în siguranţă. Cu el se află şi Justin Ionescu. Amândoi sunt teferi şi în siguranţă.

Surprinsă în poze, tabăra de bază de pe Everest apare distrusă de avalanşă. Şi traseele de coborâre sunt distruse de bucăţile de gheaţă căzute.

Horia Colibăşanu, alpinist: „Pe Everest a pornit o acţiune de salvare. Îi vor cauta pe cei..., dacă cineva a fost în acea tabără. S-a trimis deja o echipă de şerpaşi pentru salvare”.

Până acum, nu există nicio informaţie că printre victimele cutremurului s-ar afla şi cetăţeni români.

Actualizare 22.11. Toți alpiniștii și turiștii români aflați în Nepal sunt bine, anunță Ministerul Afacerilor Externe.

Comunicatul MAE:

Vicepreşedintele Federaţiei Române de Alpinism şi Escaladă a informat că doi alpinişti români, aflaţi pe versant în momentul producerii avalanşei provocate de cutremur, sunt bine şi în prezent

se află în tabăra numărul 1 din Nepal. Familiile celor doi au fost informate de acest lucru de liderul grupului de expediţie. Precizăm că cei doi alpinişti fac parte din grupul de patru care s-a aflat pe versant în momentul producerii avalanşei. Până acum, nu se reuşise stabilirea unui contact cu cei doi.

Reamintim că, până în prezent, au fost identificaţi în Nepal 10 cetăţeni români: şase turişti şi cei patru alpinişti menţionaţi mai sus. Toţi aceştia sunt bine.

MAE, prin intermediul Ambasadei României la New Delhi şi al Consulatului Onorific al României din Nepal, continuă demersurile pentru a stabili dacă mai sunt şi alţi cetăţeni români în Nepal, în zona afectată.





Actualizare 19.50. Informații despre încă un alpinist român aflat în zona afectată de cutremur.

„Zsolt Torok este bine, pe fața sudică a Everestului. Sperăm că vești bune vom primi și despre Justin Ionescu, aflat pe aceeași parte a muntelui”, se arată într-o postare pe pagina de Facebook Everest 2015 Expedition - Teo Vlad.

Zsolt Torok este bine, pe fata sudica a Everestului.Speram ca vesti bune vom primi si despre Justin Ionescu, aflat pe aceeasi parte a muntelui. Posted by Everest 2015 Expedition - Teo Vlad on Saturday, April 25, 2015





Actualizare 19.02. Bilanţ tot mai grav al cutremurului de 7,9 pe Richter, produs astăzi în Nepal. Potrivit armatei sunt acum aproape 1.500 de morţi. Alte zeci de persoane şi-au pierdut viaţa în India, iar seismul a provocat şi o avalanşă uriaşă pe Everest, care a ucis 18 alpinişti. Printre cei care escaladau masivul erau şi români, iar de soarta a doi dintre ei nu se ştie nimic. Potrivit unor date confirmate de Ministerul de Externe de la Bucureşti, alţi opt români aflaţi în acest moment în Nepal sunt în afara oricărui pericol. Seismul este cel mai grav produs în această ţară în ultimii 81 de ani. Numeroase clădiri s-au prăbuşit, iar pagube s-au inregistrat şi în statele învecinate - India, Bangladesh, Pakistan.

Actualizare 18.39. Imagini surprinse într-un hotel din Nepal:

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media





Actualizare 18.23. Alpinistul Teofil Vlad a anunțat că se află în Tabăra de Bază Avansată.

„Am simţit cutremurul. Sunt bine. Aici e ok. S-a format însă o mare crevasă spre North Col. Chinezii vor coborî câteva zile de pe munte. Eu voi coborî mâine în Tabăra de Bază”, a spus el, conform paginii de Facebook Everest 2015 Expedition - Teo Vlad.

Convorbire telefonica, 25 aprilie 2015, 14:40 h RO"Sunt in Tabara de Baza Avansata. Am simtit cutremurul. Sunt bine.... Posted by Everest 2015 Expedition - Teo Vlad on Saturday, April 25, 2015





Actualizare 18.08. Apar noi imagini din timpul cutremurului care s-a soldat cu cel puțin 970 de morți, potrivit unui nou bilanț provizoriu. Acest clip a fost postat pe Facebook:

Earthquake 2015 April 25 Here is the video footage from my security camera that shows the earthquake! My prayers out to everyone! Posted by Kishor Rana on Saturday, April 25, 2015





Actualizare 16.50: Crește numărul victimelor de la oră la oră. Poliția nepaleză a confirmat cel puțin 876 de morți.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Actualizare 16.14. Alpinistul Alex Găvan a scris un mesaj pe contul său de Twitter.

„Mare dezastru. Am ajutat la căutarea și găsirea victimelor. Mulți morți. Mult mai mulți răniți. Și mai mulți o să moară dacă nu primesc ajutor aerian urgent”, a scris alpinistul.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Foto © Guliver/GettyImages

Foto © Guliver/GettyImages

Actualizare 15.55: Ministrul nepalez al Turismului a declarat că zece alpiniști au murit în urma avalanșei de pe Everest și că printre aceștia se află și cetățeni străini.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Citiți și Alpinistul Alex Găvan a plecat cu o zi înainte din tabăra de pe Everest, distrusă de avalanșă

Actualizare 15.00: Apar primele imagini de la avalanșa de pe Muntele Everest. Iar potrivit Ministerului de Externe, sunt 7 români la această oră în Nepal, dar nu sunt informații că aceștia figurează printre victime.

Actualizare 14.35: Un oficial din Ministerul de Interne nepalez a anunțat că numărul persoanelor care au murit s-a ridicat la 688. Doar în capitala Kathmandu și-au pierdut viața 181 de oameni.

Actualizare 14.00: Ministerul Turismului din Nepal anunță că cel puțin opt alpiniști au murit în urma avalanșei de pe Muntele Everest, iar baza a fost grav afectată.

Un jurnalist de la France Presse aflat în această zonă a spus că „am fost prinși într-o avalanșă pe Everest, suntem ok. Aici ninge, niciun elicopter nu poate ajunge aici”.

Un alpinist spune că rutele de coborâre de pe Muntele Everest dar și de pe masivele din jur au fost distruse de căderile de gheață și zăpadă.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Actualizare 13.40: Presa internațională scrie că aproape 450 de oameni au murit în Nepal, în urma cutremurului, citând poliția locală. În India, unde a fost resimțit cutremurul, cel puțin 20 de persoane au murit, potrivit oficialilor din această țară.

Actualizare 12.35: Cel puțin 114 oameni au murit în urma cutremurului care a avut loc astăzi în Nepal, a anunțat ministrul de Interne din această țară. Însă oficialii nu exclud ca pierderile de vieți omenești să se ridice la nivelul sutelor.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Actualizare 12.20: Cutremurul de 7,9 din Nepal a provocat o avalanșă în Munții Everest. Alpinistul român Alex Găvan a scris pe conturile de socializare că a scăpat la limită. În urma avalanșei, foarte mulți alpiniști au fost prinși captivi pe munte, patru dintre ei fiind români.

„Baza de pe Everest, afectată de cutremur, apoi o avalansă uriașă. Fug să-mi salvez viața. Nu sunt rănit. Foarte mulți oameni sus pe munte”, a scris alpinistul pe Facebook.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

I am now in Base Camp, waiting for good weather to further my acclimatisation and in the same time start the actual... Posted by Alex Gavan on Friday, April 24, 2015

Nicolae Henț, un profesor român în New Delhi, a vorbit la Digi24 despre efectele cutremurului produs în Nepal, dar care s-a resimțit și în India și Pakistan.

„Cutremurul s-a simțit în zona de nord și nord-est a Indiei, în intensitate între 5,5 și 6,2 pe Richter. Cutremurul s-a produs la 11.45, epicentrul a fost în Nepal, și s-a simțit puternic în toată partea de nord și nord-est a Indiei. Replica s-a produs la 30 minute după, la 12:15, și a avut 6,6 pe Richter”, a spus profesorul Nicolae Henț.

„În zona de nord-est există o plajă de 10 km unde cutremurul s-a simțit în magnitudine de 7, clădirile în zonele astea nu sunt foarte bine consolidate, oamenii sunt foarte panicați, premierul a instituit un comitet de urgență pentru a evalua pagubele materiale precum și posibilele pierderi de viață. Cel puțin un copil a murit”, a adăugat Nicolae Henț, menționând că aeroportul din Nepal a fost închis, iar în zonele respective curentul electric a fost întrerupt.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

„Unul dintre turnurile istorice din Nepal s-a prăbușit și se crede că cel puțin 60 oameni sunt prinși sub dărâmături”, a mai spus el.

Presa locală relatează că din 1934 nu s-a mai înregistrat un astfel de cutremur de o magnitudine asemănătoare în acea zonă.

Actualizare 10:45: Agenția Reuters anunță că două persoane au murit, un copil și un adolescent. Una dintre victime este din Nepal, iar cealaltă din India.

Ministrul Informaţiilor din Nepal, Minendra Rijal, a afirmat că epicentrul cutremurului a fost localizat la 80 de kilometri nord-vest de Kathmandu.

Ministrul a declarat că există informaţii privind pagube în capitală şi în împrejurimi, dar deocamdată nu se ştie dacă s-au înregistrat victime. El a adăugat că echipele de intervenţie au fost mobilizate în zonele afectate.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Un cutremur puternic a avut loc în Nepal, în urma căruia mai multe clădiri s-ar fi prăbușit, iar drumurile au fost serios afectate.

Deocamdată presa locală nu scrie că s-au pierdut vieți omenești. Seismul a avut loc la o adâncime de 31 de kilometri.

Mișcarea telurică s-a resimțit și în India și în Pakistan.

Valea Kathmandu are o populaţie densă de aproximativ 2,5 milioane de locuitori, iar clădirile din zonă se află într-o stare precară.